
Martfű Város Polgármesterétől

E l ő t e r j e s z t é s
a Szolnoki Kistérség Többcélú Társulása Társulási Megállapodása módosításáról

Tisztelt Képviselő-testület !

A Szolnoki Kistérség Többcélú Társulása Társulási Tanácsa a 2011. augusztus 24-i ülésén módosította a Társulási Megállapodást a következő okok miatt.

2009. szeptemberében a Szolnoki Kistérség Többcélú Társulása és Szolnok Megyei Jogú Város Önkormányzata között létrejött megállapodás szerint a Szolnok Városi Pedagógiai Szakszolgálat ellátja a Szolnoki kistérség területén a pedagógiai szakszolgálati feladatokat 2009. szeptember 1-jétől. A feladatellátás illetékességi területét a Szolnoki Kistérség Többcélú Társulása Társulási Megállapodása III. 2. a.) pontja jelölte ki. 

2009. szeptembere óta változtak a pedagógiai szakszolgálati feladatok ellátásának feltételei, ezért szükség van a megállapodás, illetve a Társulási Megállapodás együttes módosítására. Ez a változás részben az ellátandó területet, részben a feladatstruktúrát érinti. 

Területi hatókört tekintve Vezseny a Tószeggel kötött iskolatársulási megállapodás felbomlása miatt ellátatlanul maradt, illetve a Tiszajenővel létrehozott iskolatársulás okán (Tiszajenő általános iskolásait a Szolnok Városi Pedagógiai Szakszolgálat látja el.) célszerű a Szolnok Városi Pedagógiai Szakszolgálat hatáskörébe illeszteni.

Besenyszög és Tiszasüly iskolatársulásához csatlakozott Szászberek. A pedagógiai Szakszolgálatot Besenyszög esetében 2011. augusztus 31-ig a Jász-Nagykun-Szolnok Megyei Pedagógiai Intézet biztosította, Tiszasülyt és Szászberket pedig a Szolnok Városi Pedagógiai Szakszolgálat látta el. Mivel az kibővített iskolatársulás alapító okiratában szerepel a pedagógiai szakszolgálati feladatok ellátása, illetve az iskolatársulás rendelkezik a szükséges személyi feltételekkel, 2011. szeptember 1-jétől 
a három település iskolatársulása látja el a pedagógiai szakszolgálati feladatokat a székhelyiskolában és tagintézményeiben.
A feladatstruktúra is változik. A Szolnok Városi Pedagógiai Szakszolgálat a pedagógiai szakszolgálat tevékenységei közül Szolnok Megyei Jogú Város
közigazgatási területén a nevelési tanácsadást, logopédiát, gyógypedagógiai tanácsadást, korai fejlesztést és gondozást, fejlesztő felkészítést, a Társulási Megállapodás III. 2. a.) pontjában foglalt többi település esetén pedig a nevelési tanácsadást, logopédiát biztosította. 2011. szeptember 1-jétől ez a feladatkör bővül a Társulási Megállapodás III. 2. a.) pontjában foglalt településeken a továbbtanulás, pályaválasztási tanácsadással, amelyet évente egy alkalommal kell az érintett települések, iskolatársulások 8. évfolyamos tanulói számára nyújtani. Az évi 2.000.-Ft/fő normatívát utólagosan, 2012. márciusában lehet majd e feladatellátáshoz megigényelni.

Változik továbbá a Társulási Megállapodás „Szociális ellátás, gyermekjóléti feladatok” ellátásáról szóló pontja, mivel átvezetésre kerül Martfű Város Önkormányzata Képviselő-testületének azon döntése, mellyel megszüntette a nappali ellátást.

Tisztelt Képviselő-testület !

A Szolnoki Kistérség Többcélú Társulása Társulási Megállapodása jelen előterjesztés mellékletét képezi, melynek elfogadását javaslom. 

Martfű Város Önkormányzata Képviselő-testületének

Határozati javaslata
……./2011.(IX.15.) számú önkormányzati határozata

a Szolnoki Kistérség Többcélú Társulása Társulási Megállapodásának               módosításáról

Martfű Város Önkormányzata Képviselő-testülete a települési önkormányzatok többcélú kistérségi társulásairól szóló 2004. évi CVII. törvény, a területfejlesztésről és a területrendezésről szóló módosított 1996. évi LXV. törvény, valamint a közoktatásról szóló 1993. évi LXXIX. törvényben foglaltakra figyelemmel az alábbi határozatot hozza: 

Martfű Város Önkormányzata Képviselő-testülete a Szolnoki Kistérség Többcélú Társulása Társulási Megállapodás módosítását megtárgyalta és azt a határozat melléklete szerint jóváhagyja.

Martfű, 2011. szeptember 1.
dr. Kiss Edit 

polgármester
Látta:  Balogh Edit 

      címzetes főjegyző

A Szolnoki Kistérség Többcélú Társulása Társulási Tanácsának 93/2011. (VIII.24.) számú határozatának 1. számú melléklete

1. A Társulási Megállapodás III. 2 pontja a következőképpen módosul: 

III.

A társulásra átruházott feladat-és hatáskörök

2. Közszolgáltatási feladatellátás

Teljes kistérségre kiterjedő feladatellátás

A közszolgáltatások magasabb szakmai színvonalon történő, illetve hatékonyabb ellátása érdekében a Társulás az alábbi feladatokat szervezi és hangolja össze a jelen megállapodásban rögzítettek szerint:

Közoktatás

a) 

Besenyszög település kivételével a Többcélú Társulás további mind a tizennyolc települése a közoktatásról szóló 1993. évi LXXIX. törvény (a továbbiakban Kotv.) 34.§-ában megjelölt pedagógiai szakszolgálati feladatokról közösen gondoskodik, a székhely település Szolnok Városi Pedagógiai Szakszolgálata útján, Újszász saját intézménye által, Tószeg és Zagyvarékas vonatkozásában Tószeg látja el, Nagykörű Kőtelek, Hunyadfalva, Csataszög vonatkozásában Nagykörű látja el, Besenyszög, Tiszasüly és Szászberek vonatkozásában Besenyszög látja el megállapodás alapján a feladatot. A Szolnok Városi Pedagógiai Szakszolgálat által ellátandó feladatokat, a feladatellátás módját, feltételrendszerét külön megállapodás tartalmazza.

- közoktatási mikro-társulások

Tószeg székhellyel: Tószeg - Zagyvarékas települések önkormányzatai közoktatási feladatokról, óvodai valamint az általános iskolai oktatásról és nevelésről intézményi társulás útján, közös intézmény fenntartásával gondoskodnak, a közoktatásról szóló 1993. évi LXXIX. törvény 24- 25-26. §-i alapján. 

Nagykörű székhellyel: Nagykörű – Kőtelek – Hunyadfalva – Csataszög települések önkormányzatai közoktatási feladatokról, óvodai valamint az általános iskolai oktatásról és nevelésről intézményi társulás útján, közös intézmény fenntartásával gondoskodnak, a közoktatásról szóló 1993. évi LXXIX. törvény 24-25-26. §-i alapján. 

Besenyszög székhellyel: Besenyszög - Tiszasüly – Szászberek települések önkormányzatai közoktatási feladatokról, óvodai valamint az általános iskolai oktatásról és nevelésről intézményi társulás útján, közös intézmény fenntartásával gondoskodnak, a közoktatásról szóló 1993. évi LXXIX. törvény 24-25-26. §-ai alapján. 

Tiszajenő székhellyel: Tiszajenő - Vezseny települések önkormányzatai közoktatási feladatokról, óvodai valamint az általános iskolai oktatásról és nevelésről intézményi társulás útján, közös intézmény fenntartásával gondoskodnak, a közoktatásról szóló 1993. évi LXXIX. törvény 24- 25-26. §-i alapján. 

Martfű székhellyel: Martfű - Mezőhék települések önkormányzatai közoktatási feladatokról, óvodai valamint az általános iskolai oktatásról és nevelésről intézményi társulás útján, közös intézmény fenntartásával gondoskodnak, a közoktatásról szóló 1993. évi LXXIX. törvény 24-25-26. §-ai alapján.

A Társulás a kistérségi közoktatás továbbfejlesztésével kapcsolatban összehangolja a közoktatási intézkedési tervet:

Közoktatási típusú sportiskolai képzés lehetőségének biztosítása – tehetséggondozás. Összehangolja a következő szabadidős és sporttevékenységeket: tanterv szerinti úszásoktatás, diákolimpiai versenyek, gyermek-, ifjúsági- és sport táboroztatás, iskolai és diáksport jellegű rendezvények.

Szociális ellátás, gyermekjóléti feladatok

b)

A Szolnoki Kistérség Többcélú Társulása a szociális igazgatásról és szociális ellátásokról szóló, többször módosított 1993. évi III. törvény, a gyermekek védelméről és a gyámügyi igazgatásról szóló, többször módosított 1997. évi XXXI. törvény alapján az alábbi feladatok kistérségi szintű ellátására 2. sz. mellékletben található szerkezeti ábra alapján működő 5 db területileg lehatárolt működésű mikro-térségi közös kistérségi fenntartású intézményt tart fenn:

· családsegítés,

· támogató szolgáltatás,

· közösségi ellátások (közösségi pszichiátriai ellátás, szenvedélybetegek közösségi ellátása),

· jelzőrendszeres házi segítségnyújtás,

· gyermekjóléti szolgáltatás,

· gyermekek átmeneti gondozása: helyettes szülő

· gyermekjóléti központ (csak Szolnokon),

· házi segítségnyújtás,

· nappali ellátása (idősek klubja),

· adósságkezelő szolgáltatás (csak Szolnokon)

· hajléktalanok, pszichiátriai betegek és szenvedélybetegek nappali ellátása,

· étkeztetés,

· tanyagondnoki és falugondnoki szolgáltatás,

· az idősek ápolását, gondozását biztosító szociális szakosított ellátás (idősek otthona),

· az utcai szociális munka (csak Szolnokon)

· a hajléktalanok átmeneti szállása,

· hajléktalan személyek éjjeli menedékhelye és időszakos férőhelye

· szenvedélybetegek alacsonyküszöbű ellátása.

· szociális foglalkoztatás

· munkahelyi vendéglátás

A közös fenntartású intézmények megnevezése és az általuk ellátandó feladatok: 

1. Szolnoki Kistérség Többcélú Társulása Gyermekjóléti és Szociális Szolgáltató Központ:

Rákóczifalva:

· családsegítés, 

· gyermekjóléti szolgáltatás, 

· házi segítségnyújtás, 

· nappali ellátás (idősek klubja),

· támogató szolgáltatás,

· idősek ápolását-gondozását biztosító intézmény (idősek otthona - ellátási területe: Magyarország közigazgatási területe)

· jelzőrendszeres házi segítségnyújtás, 

· étkeztetés

Rákócziújfalu:

· családsegítés, 

· gyermekjóléti szolgáltatás, 

· támogató szolgáltatás,

· házi segítségnyújtás, 

· nappali ellátás (idősek klubja)

· jelzőrendszeres házi segítségnyújtás, 

· étkeztetés

Martfű:

· családsegítés, 

· gyermekjóléti szolgáltatás, 

· támogató szolgáltatás

· jelzőrendszeres házi segítségnyújtás,

· házi segítségnyújtás

· nappali ellátás (idősek klubja)

Újszász:

· támogató szolgáltatás 

Zagyvarékas:

· támogató szolgáltatás 

2. Szolnoki Kistérség Többcélú Társulása Zagyva menti Integrált Központja

Újszász:
· családsegítés, 

· gyermekjóléti szolgáltatás, 

· étkeztetés,

· házi segítségnyújtás, 

· nappali ellátás (idősek klubja),

· közösségi ellátások (közösségi pszichiátriai ellátás a kistérség 18 településén) 

· jelzőrendszeres házi segítségnyújtás

Zagyvarékas:

· családsegítés, 

· étkeztetés

· gyermekjóléti szolgáltatás, 

· házi segítségnyújtás, 

· közösségi ellátások (közösségi pszichiátriai ellátás)

· nappali ellátás (idősek klubja)

· jelzőrendszeres házi segítségnyújtás

3. Szolnok Kistérség Szociális Szolgáltató Besenyszögi Központja

Besenyszög:

· családsegítés, 

· gyermekjóléti szolgáltatás, 

· házi segítségnyújtás, 

· nappali ellátás (idősek klubja),

· étkeztetés,

· tanyagondnoki szolgáltatás,

· idősek ápolását, gondozását biztosító intézmény (idősek otthona - ellátási területe: Magyarország közigazgatási területe)

· közösségi ellátások (szenvedélybetegek közösségi ellátása a kistérség 18 településén),

· jelzőrendszeres házi segítségnyújtás

· munkahelyi vendéglátás

Kőtelek:

· családsegítés, 

· gyermekjóléti szolgáltatás, 

· házi segítségnyújtás, 

· nappali ellátás (idősek klubja ellátási területe: Kőtelek és Hunyadfalva),

· étkeztetés,

· jelzőrendszeres házi segítségnyújtás

Hunyadfalva:

· családsegítés, 

· gyermekjóléti szolgáltatás, 

· házi segítségnyújtás, 

· étkeztetés,

· jelzőrendszeres házi segítségnyújtás

Csataszög:

· családsegítés, 

· gyermekjóléti szolgáltatás, 

· jelzőrendszeres házi segítségnyújtás

· házi segítségnyújtás

Nagykörű:

· családsegítés, 

· étkeztetés,

· idősek ápolását, gondozását biztosító intézmény (idősek otthona - ellátási területe: Magyarország közigazgatási területe)

· gyermekjóléti szolgáltatás, 

· házi segítségnyújtás

· jelzőrendszeres házi segítségnyújtás

Tiszasüly:

· családsegítés, 

· gyermekjóléti szolgáltatás, 

· házi segítségnyújtás, 

· nappali ellátás (idősek klubja),

· étkeztetés,

· jelzőrendszeres házi segítségnyújtás,

· tanyagondnoki szolgáltatás

· szociális foglalkoztatás

Szajol:

· étkeztetés,

· házi segítségnyújtás, 

· jelzőrendszeres házi segítségnyújtás,

· családsegítés,

· gyermekjóléti szolgáltatás

4. Szolnoki Kistérség Többcélú Társulás Humán Szolgáltató Központja

Szolnok:

· családsegítés, 

· gyermekjóléti szolgáltatás, 

· gyermekjóléti központ, 

· gyermekjóléti módszertani központ,

· utcai szociális munka, 

· adósságkezelő szolgáltatás

· szociális foglalkoztatás

· drog-konzultációs információs központ

Szászberek:

· családsegítés, 

· gyermekjóléti szolgáltatás, 

Tószeg:

· családsegítés, 

· gyermekjóléti szolgáltatás, 

Tiszavárkony:

· családsegítés, 

· gyermekjóléti szolgáltatás, 

Tiszajenő:

· családsegítés, 

· gyermekjóléti szolgáltatás, 

Vezseny:

· családsegítés, 

· gyermekjóléti szolgáltatás, 

Teljes kistérség területén:

· szenvedélybetegek alacsonyküszöbű ellátása 

· hajléktalanok, szenvedélybetegek és pszichiátriai betegek nappali ellátása (Nappali Centrum) 

· hajléktalan személyek átmeneti szállása

· hajléktalan személyek éjjeli menedékhelye és időszakos férőhelye

· helyettes szülői ellátás
5. Szolnoki Kistérség Többcélú Társulás Egyesített Szociális Intézménye

Szolnok:

· házi segítségnyújtás, 

· nappali ellátás (idősek klubja),

· étkeztetés,

· idősek ápolását, gondozását biztosító intézmény (idősek otthona - ellátási területe: Magyarország közigazgatási területe)

· tanyagondnoki szolgáltatás

· jelzőrendszeres házi segítségnyújtás

Szászberek:

· házi segítségnyújtás, 

· étkeztetés,

· jelzőrendszeres házi segítségnyújtás

Tószeg:

· házi segítségnyújtás, 

· nappali ellátás (idősek klubja),

· jelzőrendszeres házi segítségnyújtás

· étkeztetés

Tiszavárkony:

· házi segítségnyújtás, 

· étkeztetés,

· jelzőrendszeres házi segítségnyújtás

· tanyagondnoki szolgáltatás

Tiszajenő:

· házi segítségnyújtás, 

· étkeztetés,

· tanyagondnoki szolgáltatás 

· jelzőrendszeres házi segítségnyújtás

Vezseny: 

· házi segítségnyújtás, 

· étkeztetés,

· jelzőrendszeres házi segítségnyújtás

Az intézmények székhelyét, telephelyeit, ellátási területét, jogállását, alaptevékenységét, feladatait, gazdálkodási jogkör szerinti besorolását, előirányzatok feletti rendelkezési jogosultságát, a vagyon feletti rendelkezési jogosultságát, a munkáltatói jogok gyakorlásának rendjét az intézmények alapító okiratai tartalmazzák, alkalmazva a jelen Társulási Megállapodás VI. fejezet 24. pontban történő szabályozását.

- gyermekek napközbeni – bölcsődei – ellátása  mikro-társulás

Martfű – Rákóczifalva – Rákócziújfalu települések megállapodás alapján az 1997. évi XXXI. törvény 41. – 42. §-ai alapján, valamint külön megállapodás alapján, mint a kistérségi társuláson kívüli települések Kengyel és Mezőhék községek csatlakozásával.

2. A Szolnoki Kistérség Többcélú Társulása Társulási Megállapodásának további része változatlan marad. 

